شوکت اللہ خان

انجینئر شوکت اللہ خان پاکستان کے صوبہ خیبر پختونخوا کے سابقہ گورنر ہیں جنہیں صدر پاکستان آصف علی زرداری نے راجا پرویز اشرف کی ہدایت پر 11 فروری 2013ء کو تعینات کیا۔

انجینئر شوکت ﷲ کا تعلق باجوڑ ایجنسی کے قبائلی علاقہ سے ہے جہاں سے وہ 2008ء کے عام انتخابات میں قومی اسمبلی کی نشست این اے 43 سے آزاد امیدوار کی حیثیت سے 7428 ووٹ لے کر کامیاب ہوئے۔ وہ سید یوسف رضا گیلانی کی کابینہ میں کھیلوں کے وزیر مملکت بنے۔ وزیر اعظم راجا پرویز اشرف کی کابینہ میں وہ سیفران کے وفاقی وزیر رہے

انھوں نے اپنی ابتدائی تعلیم سنگوٹہ ضلع سوات سے حاصل کی جبکہ کیڈٹ کالج کوہاٹ سے ایف ایس سی کیا تھا۔

شوکت اللہ خان پیشے کے اعتبار سے انجنیئر ہیں اور انھوں نے انجنیئرنگ کی تعلیم ٹیکسلا یونیورسٹی سے حاصل کی ہے۔

وہ دو ہزار آٹھ کے عام انتخابات میں باجوڑ ایجنسی کے علاقے نواگئی سے آزاد حیثیت میں قومی اسمبلی کے رکن منتخب ہوئے تھے۔ اگرچہ ان کا تعلق کسی سیاسی جماعت سے نہیں ہے تاہم ان کا خاندان پیپلزپارٹی کے قریب سمجھا جاتا ہے۔

"اگر طالبان سے مذاکرات کا سلسلہ شروع ہوتا ہے تو اس میں سابق گورنر اہم کردار ادا کرسکتے ہیں کیونکہ شدت پسندوں کے لیے یہ بات اہم ہوگی کہ اس مرتبہ ان کی بات چیت ایک ایسی شخصیت سے ہوگی جو نہ صرف خود اس علاقے سے تعلق رکھتے ہیں جہاں عسکریت پسند سرگرم ہیں بلکہ وہاں کی سیاست اور امور کو بخوبی جانتے بھی ہیں۔"

ان کے والد حاجی بسم اللہ خان بھی دو مرتبہ 1988ء اور  1993ء میں باجوڑ ایجنسی سے قومی اسمبلی کے رکن منتخب ہو چکے ہیں۔ شوکت اللہ کے ایک چھوٹے بھائی ہدایت اللہ خان موجودہ ایوان بالا یعنی سینیٹ کے رکن ہیں۔ ان کے ایک چچا بھی سینیٹ کے رکن رہے ہیں۔

 مزید دیکھیے 
 گورنر خیبر پختونخوا

 حوالہ جات 

زمرہ:1969ء کی پیدائشیں
زمرہ:باجوڑ ایجنسی کی شخصیات
زمرہ:بقید حیات شخصیات
زمرہ:پاکستان پیپلز پارٹی کے سیاست دان
زمرہ:پاکستانی مہندسین
زمرہ:پشتون شخصیات
زمرہ:خیبر پختونخوا کے گورنر
زمرہ:یونیورسٹی آف انجینئرنگ اینڈ ٹیکنالوجی، ٹیکسلا کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:وفاقی وزرائے پاکستان
زمرہ:ایوان زیریں پاکستان کے ارکان
زمرہ:پشتون سیاستدان
زمرہ:پاکستانی سیاست دان